JohanHeinsen/ENO huggingface dataset:
Aalborgs Stifts Adresseavis, 1821-01-01
Bekiendtgiørelse. Friedr. Bernhardts Ølbryggerie i Sundbye leverer fra i Dag, den 1ste Januari 1821, Øllet til følgende nedsatte Priser i Sedler og Tegn: Dobbelt Øl . . 10 Rbdlr. for en Tønde paa 144 Potter er 6 3/4 Skill. Potten. Godt dito 7 Rbdlr. 2 Mk. 5 Skill. Bord dito . 6 Rbdlr. 4 Skill. - Huusholdnings dito 4 Rbdlr. 3 Mk. 3 Skill. - Skibs- og dagl. dito 2 Rbdlr. 2 Mk. 1 1/2 Skill. - Covent . . 1 Rbdlr. 3 Mk. 1 Skill. - Af Huusholdningsol koster et Halvanker 3 Mk. 8 s., og af daglig Øl 2 Mk. Paa de andre Sorter er der ingen Forste enten der tages en heel Tønde eller et Halvanker. Hvo som ønsker det, faae saavel hele og halve Tønder samt hele og halve Ankere, til Laans paa Bryggeriet, uden Betaling. Øllet leveres frit i Huus eller ombord, og der betales hverken Drikke= eller Bærepenge. Bryggerkarlen, der bringer Øllet, modtager Betaling, og tager de tomme Foustager tilbage. De som selv holder deres Træer, bliver samme paa Bryggeriet forsvarlig vedligeholdte.
Aalborgs Stifts Adresseavis, 1821-01-04
Udlandet. Engelland.
Aalborgs Stifts Adresseavis, 1821-01-04
Dronningen har atter modtaget en Slump Addresser, hvoriblandt En fra nogle Bergskotter, der opholde sig i London, gjorde meest Opsigt. De vare alle klædte i skotsk Nationaldragt. Toget bestod af 12 Vogne, i hver sad 4 Skotter. Aldermann Wood besvarte paa Dronningens Vegne Addressen i en Tale, der kan ansees for et Mønster paa den fæleste Bombast. Den begyndte som saa: "Med usminket Fryd modtager jeg den kunstløse Tribut af glødende Hiertelighed og oprigtig Loyalitæt, der frembæres af Mænd, fødte i hine romantiske Egne, hvor henblegnede Krigeres Aander endnu hvisle i Vindene, svæve paa Skyerne, straale paa Biergenes Top. Jeg var overbeviist om, at de Lidelser, jeg har udstaaet, ikke kunde andet, end røre slige værdige Mænd; at De vilde ynkes over den ømme Moder, der flakkede om i fremmede Lande, medens hendes eneste Barn forgiæves bad om, at hun, maatte vende tilbage. Dødens sorte Sky bedækkede snart hendes snehvide Bryst. Den Elskværdighed, som sank i Graven, er endnu elskværdig i Jndbildningen o. s. v.
Aalborgs Stifts Adresseavis, 1821-01-04
Det ministerielle Blad Coureren tager af de mange Addresser, der indløbe til Dronningen, Anledning til, at omtale en Spøg af den berømte Dr. Swift. Denne kiørte en Aften med tre af sine Venner ud i en Hyrekareth, og lod holde ved et Gadehiørne. Det var meget mørkt, og Kudsken kunde, formedelst Vognens Stilling, kun see dens venstre Dør; ud af denne steg nu Stift med sine Venner, spadserte bag om Vognen, steg igien ind ad Døren paa høire Side og atter ud ad den paa venstre, og denne Manoeuvre gientog han flere Gange, saa Kudsken neppe troede sine Øine, da han istedetfor de fire Herrer, der uden for Swifts Huus havde sat sig i Vognen, saae 12-16 og endelig 20 Personer stige ud. Saaledes, mener Coureren, forholder det sig ogsaa med dem, der indlevere de mange Addresser til Dronningen, naar Man seer sig om, er det de Selvsamme, der immer komme igien. Ogsaa Kongen begynder daglig at modtage Addresser af Landets velsindede Borgere. Saaledes have de Oxfordske Studenter overrakt ham En.
Aalborgs Stifts Adresseavis, 1821-01-04
Bladet Times har udtænkt et nyt Forsvarsmiddel for Dronningen. Det siger: at Dronningen til sin Kammerherre har valgt et Menneske af saa ringe Herkomst og saa simple Manerer som Bergami, beviser just, at Hun aldrig har betragtet ham anderledes end som en Betient: har hun søgt at skaffe ham Titler og Æresposter, da har dette blot været en Spøg, hvorved hun har villet satirisere over alle Hoffer.
Aalborgs Stifts Adresseavis, 1821-01-04
Selv i Neuyork har Man søgt at samle Engellænderes og Jrlænderes Underskrift til en Addresse til Dronningen. Af de Sidste havde allerede hele To undertegnet sig.
Aalborgs Stifts Adresseavis, 1821-01-04
Neapel. Parlamentet har erklæret sig imod Kongens Forslag. Heftigt har Man debatteret derom, og omsider blev det foreslaaet, at anklage Ministrene, der have raadt ham til at reise. Parlamentet har reentud erklæret, ei at kunne tilstæde Hans Majestæts Afreise, hvis denne ei har til Hensigt, at opretholde den giensidigen besvorne spanske Constitution. (Jfølge denne tør Kongen ikke forlade Neapel uden Parlamentets Samtykke.) -
Aalborgs Stifts Adresseavis, 1821-01-04
Den hellige Fader har ikke villet modtage den nye neapolitanske Gesandt. Seenere har Man modtaget den vigtige Efterretning, at Kongen af Neapel i det seneste den 8de Januari vil indtræffe i Laybach, og at, som Alting tegner til, den hellige Fader ved sin Mægling vil hæve alle Differentser mellem Østerrig og Neapel. Dog siger en neapolitansk Journal, med Hensyn paa den truende Krig og indvortes Tvedragt: lader os mindes Romerne og vore Heltefædre. Naar de angrebes af udvortes Fiender, opgave de egne Stridigheder og slukkede deres Had i Fiendeblod.
Aalborgs Stifts Adresseavis, 1821-01-04
Østerrig. Det er afgjort, at Keiseren af Rusland kommer til Wien, men derfra efter et meget kort Ophold enten reiser Syd paa, eller hiem igien, alt eftersom Kongen af Neapels Svar falder ud.
Aalborgs Stifts Adresseavis, 1821-01-04
Den østerrigske Jagttager erklærer sig bemyndiget til at giendrive, hvad det næsvise franske Blad vrai liberal foresnakker sine Læsere om Troppauerkongressens Conferentser. Madame Catalani forgudes i Wien. Ved sin første Concert vandt hun 7000 Gylden, saasnart hun aabner Munden, flyver der Penge ind. (Bauerles Mesterstykke Den falske Catalani, optræder snart i dansk Dragt, omklædt af A. F. Elmquist.
Aalborgs Stifts Adresseavis, 1821-01-04
En Kammerfoureer er afgaaet fra Troppau til Laybach, at berede Sted for Keiseren og Keiserinden, som ogsaa for Keiser Alexander og samtlige Ministre.
Aalborgs Stifts Adresseavis, 1821-01-04
Spanien. Folket her synes at besidde et eget Talent til at udlokke Spøg, selv af det Alvorligste. Midt i det almindelige Virvar mangler det derfor ei paa muntre Optrin. Saaledes havde forleden en Kalkslager samlet en Hob Folk om sig paa Torvet, fik et Stellads opreist, stillede sig derpaa, og talte som følger: "Smukke, ærede Medborgere af alle Kiøn og Vilkaar, Hans Majestæt vor allernaadige Konge koster Landet betydeligt, vel 40,000 Piastre og derover, og saa de jeg 40 Millioner, løi jeg ikke. Alligevel vil Hans Høivelbaarenhed ikke føie sig efter Landets Ønsker i nogen Maade, men vil selv betienes i alle mulige Deele. Jeg er nu kun en simpel Almuesmand, men jeg har gjort min Beregning og forbinder mig til, at regiere Landet for en Million aarlig og derhos giøre Alle det tilpas. Det kommer nu blot an paa, om J ville vælge mig eller ikke." - Hvor komiske og i sig selv ubetydelige slige Optrin end ere, røbede dog kun alt for vel den souveraine Pøbels Tænkemaade og Raisonnement.
Aalborgs Stifts Adresseavis, 1821-01-04
Portugal. Dette Rige bevæges for Øieblikket af tre politiske Hovedpartier. Det Ene kaldes det Spanske og ønsker en Forening med Spanien, hvor det, saavelsom i Frankrig, underholder vigtige Forbindelser. Det andet Partie stemmer for Selvstændighed under en constitutionel Forfatning; det er stærkest og ønsker Kongen og Kronprindsen tilbage. Det tredie Partie kalder sig det aristokratiske og er kun svagt. Engelland har i Troppau ladet erklære, at det, uden Huset Braganza's udtrykkelige Begiering, hverken vil eller kan blande sig i Portugals indre Anliggender.
Aalborgs Stifts Adresseavis, 1821-01-04
Blandinger. Saalænge Buonaparte var i Europa, gav hans Tilværelse stedsevarende Aarsag til Krig og Stridigheder, og denne Skjebne har heller ikke forladt ham under hans nuværende adskildte Ophold paa hiin fierne Klippere. J alden Tid, Gouverneur Lowe har havt Overbefalingen der, har Buonapartes og Hans Omgivende været i ideligt Klammeri om hans Behandling, Bevogtning og Beværtning.
Aalborgs Stifts Adresseavis, 1821-01-04
En af Lowes Adjutanter har endog udfordret General Bertrand. Lægen O. Meara holder med Buonaparte og har efter sin Tilbagesendelse til Europa, hvorved det, efter G. Lawes Befaling, skal have gaaet temmelig tumultnarisk til, bekiendtgjort Adskilligt, som synes virkelig at kaste Skygge paa Hudson Lowe. Til Giendrivelse deraf er i England udkommen et halvofficielt Skrivt, hvori alle Klagemaal angives for opdigtede, eller idet mindste overdrevne. Udentvivl ligger Sandheden her, som i de fleste Tilfælde, i Midten?
Aalborgs Stifts Adresseavis, 1821-01-04
Natten imellem den 10de og 11te Decbr. er gjort Jndbrud og forøvet Tyverie i Domkirken og i Oddernæs Kirke i Christiansand. Begge Steder ere Blokkene opbrækkede og de deri værende Penge borttagne, men Kirkernes Sølvtøi have Tyvene ladet være urørt, skiøndt en Altarbogmed heelt Sølvbind i Domkirken laae i en Kiste ved de Tavlepenge, som Tyvene medtoge.
Aalborgs Stifts Adresseavis, 1821-01-04
Fædrelandet.
Aalborgs Stifts Adresseavis, 1821-01-04
Kiøbenhavn. Justitiarius i Høiesteret har indsendt til Cancelliet tabellarisk Forklaring over de i Høiesteret i dette Aars Marti og 2de Sommer=Sessioner, samt nu forløbne October Session tilendebragte Sager. Jfølge denne er i bemeldte Sessioner i det Hele afgjort 269 Sager, nemlig 86 a Ordenens, og 167 criminelle og 16 anticiperede. Jkkun 24 Ordens Sager staae tilbage til Paakiendelse i forestaaende Januari Session. Hvoraf sees, hvor ugrundet den Efterretning er, som læses i Børsenhalle om den store Mængde Sager, der skulle henstaae uafgjorte ved Høiesteret. Anden Juledag døde her i Staden en af vore ældste og berømte practiserende Læger: Statsraad og Professor Frederik Ludvig Bang. Han var født den 4de Januari 1747 i Ods Herred i Siælland, hvar hans Fader var Forvalter over de Kongelige Godser; deponerede fra Herlufsholms Skole 1761, reiste ved Understøttelse af det Finkeske Stipendium udenlands, og blev 1773 Doctor Med. 1775 blev han Medicus ved Frederiks Hospital, 1782 Professor Medicinæ ved Universitetet. 1802 tog han Afsked fra sin Post ved Hospitalet, og 1813 hædrede Kongen ham med Ridderordenen af Dannebroge.
Aalborgs Stifts Adresseavis, 1821-01-04
Foruden hans egentlige medicinske Skrifter, hvoriblandt hans Praxis Medica etc. og Selecta Diarii etc., hver i 2 Bind, ere de vigtigste, har han ogsaa med ufortrøden Jver, lige til de sidste Aar af hans Liv, udgivet endeel Bøger af religiøs Jndhold. Følgende Minde satte Venskab og Erkiendtlighed ham: Over F. L. Bang. Hvo tæller dem, som Dine Raad gave Lindring i Smerte og Livs Frelse fra den truende Død, Ogsaa i mit Huus, for min Hustrue især, var Du flere Gange en Livets Engel! Salig er Du i Døden: Et daadfuldt menneskekierligt Livs velgiørende Handlinger. følge Dig fra Jorden til Himlen, hvor Du har naaet Dit rette Hiem! C. F. Hornemann.
Aalborgs Stifts Adresseavis, 1821-01-04
Capitain Wülsk, Shakespears Oversætter, har nylig bedansket Britteskjalden Lord Byrons Manfred.
Aalborgs Stifts Adresseavis, 1821-01-04
Seminarielærer Boye har oversat den berømte britliske Digter Walter Scotts Fortælling: Røde Robin. Barnet paa til Aar, som ifior skrev en Komedie, opvarter ogsaa sit jevnaldrende Publikum med En iaar, betitlet: Det (hvorfor ikke den?) opdagede Utroskab. - - Prof. L. Kruse har beriget vor Romanliteratur med en Fortælling: Overkiolen.
Aalborgs Stifts Adresseavis, 1821-01-04
J Kiøbenhavn falbydes Dame=Fouteraler - formodentlig til Hatte? En levende Sø=Ulv. Dette meget sieldne Hav dyr, der ellers i Havet er en Skræk for alle de underhavende Skabninger, det i Størrelse kan overgaae, er at see dagligen i Kiøbenhavn, paa Hiørnet af Høibroplads og Gammelstrand Nr. 1.
Aalborgs Stifts Adresseavis, 1821-01-04
J Kiøbenhavns Aviser ønsker sig En 2000 Rbdlr. i Sedler tillaans, imod antagelig Sikkerhed og lovlige Renter. Desuden kan Agrement haves af fri Beboelse af flere Værelser paa et skiønt Landsted udi en behagelig Egn, samt fri Græsning til 2de Heste og 2de Køer, saa og fri Jldebrand. - (Saadanne Tilbud vidne da om, hvor vanskeligt det maae være at faae Laan i Kiøbenhavn.) Cours den 29de December. Hamb. 2 M. 254, at vista 257. Amsterd. 2 M. - . Lond. 2 M. - . Spec. 258. - Specier solgtes til 15 Mk. 8 s. Obligat. (med Renter fra 11te December 1820) 66 1/2 a 67. Nationalbank-Obligationer (af Laanet den 4de Februar d. A.) 83 1/2 Rbd. r. S. eller 107 1/2 Rbd. Sedl. pr. 100 Rbd. r. S. Norske Rigsbanksedl. 16 1/2. Svenske Sedler 60 sk. - Disconto 6 pC. Kierteminde.
Aalborgs Stifts Adresseavis, 1821-01-04
Her er opstaaet en fanatisk Sekt, der udbreder sig meer og meer. En Snedker, en Skoemager og den saakaldte blinde Lovise ere Menighedens Piller. Skoemageren (den saakaldte Biskop) skal engang i yngre Dage have drevet Dievelen ud af en Pige i Svendborg, men Medisanten siger, Pigen fik 1 a 2 Børn o. Dievelen foer udi slig en Skikkelse. Snedkeren, hvor Forsamlingerne holdes, er tillige Kræmmer; jo flere Proselytter, jo flere Kunder: tager Man Liigkister hos ham, saa faaes godt Kiøb, ligesaa Urtekramvare til Gilder. Blinde Lovise er en gammel Hospitalslem, der skal have været en slem Datter mod sin Moder, og haaber nu ved Bøn og Sang at komme høit op i Himmerig. Forsamlingen holdes hver Søndag efter Aftensang, hvor der synges, bedes og prækes, indtil Aanden kommer; men dette skeer ei altid. Forstanderen for dem i Sognet skal efter Rygtet have været hos det vidunderlige Barn, og sagt: at de kunde begrave det, naar de vilde, thi Siælen var forlænge siden i Guds Rige, det var kuns Legemet, som spirer lidt. Nogle af Kierteminderne skal sige: der vil blive noget Stort af dette Barn. J Sognet skal Andagten drives indtil Ækelhed, saa de endog forsømme deres daglige Sysler. Forstanderen, som efter Rygtet gaaer til Alters hver 9de Uge, vn forleden hos Degnen og vilde tegnes. "Det seer ei ud til, at det bliver Altergang siger denne. Hvad, hvorfor ikke, "der er Jngen tegnet endnu, og det er langt hen i Ugen", siger Degnen. Jo jeg maa sandelig; thi Synden trykker mig saa saare. Sekten har udbredt sig i Maale, Wibye og flere Sogne paa Hindsholm. Dog er det neppe troligt, at Enkelte af dem skal have understaaet sig at disputere med Præsten under Katechisationen. Aalborg
Aalborgs Stifts Adresseavis, 1821-01-04
J afvigte Kirkeaar 1820 ere i Aalborg Stift ægteviede 931 Par, fødte 3052, døde 1856, altsaa 1196 flere fødte en døde; fødte uden for Ægteskab 278; dødfødte 118; hvilke ei ere indbefattede under Antallet af Fødte og Døde.
Aalborgs Stifts Adresseavis, 1821-01-04
Blandt de Fødte ere 24 Par Tvillinger; en født vanfør paa Hænder og Fødder, og en med vanskabt Underliv; de døde begge faa Timer efter Fødselen. Ved de Døde anmærkes: 65, næsten alle Fiskere, druknede paa Havet. 6 have hængt sig selv, hvoraf en i Vildelse. 2 qvalte i Sandgrave; 4 Koner døde i Barselseng; en mistet Livet ved Fald af en Hest, 3 pludselig døde; et Par Ægtefolk døde paa een Dag; en knust af et Vognhiul; 2 døde af Kighoste, en dræbt ved Veltning; 3 ved løbske Heste, en død af Svindsot, 2 af Forraadnelsesfeber; en omkommen i Snefog; en dræbt ved Lynild; en ved Fald fra et Kirketaarn og en ved at falde ned i en Lade.
Aalborgs Stifts Adresseavis, 1821-01-04
Frosten vedvarer med forøget Strænghed, saa at det har imorges frosset 12 Grader Reaumur. Man kiører rask over Fiorden, og det endog med svære Læs. En Karl faldt den 30te Decbr. om Aftenen i Fiorden, og satte derved Livet til.
Aalborgs Stifts Adresseavis, 1821-01-04
Døde. Etatsraad F. L. Vang, Doctor og Professor i Medicinen, 74 Aar; Jfr. Kirstine de Munck, 73 Aar; Portner ved Raadhuset og Dannebrogmand Ventzen; Jfr. M. Flindt, 16 Aar, Mad. Gad, født Holm, 60 Aar; Mad. E. Lund, født Sandgreen, 85 Aar; Jfr. Holten, 17 Aar. Jfr. M. H. Brinkmann, 67 Aar; kongl. Capelmusikus G. H. Kiel; Brændeviinsbrænder N. P. Nørregaard, 57 Aar, alle i Kiøbenhavn. Provst Holger Fangel, Ridder af Dannebrog, 79 Aar, i Nordborg paa Als; han har i 51 Aar været Sognepræst i Nordborg og forhen Provst i Als Nørreherred. Kammerraad og Toldforvalter Rolof Jürgensen i Elmshorn, 75 Ved Tallotteriets 1033te Trækning i Altona udkom: Nr. 22. 78. 86. 48. 84.
Aalborgs Stifts Adresseavis, 1821-01-04
Bekiendtgjørelser. Boutiqven i Gaarden No. 233 i Bispensgade aabnes idag til Udsalg af alle Sorter Specerier, Farve- og Maler=Vare, &c. &c., til meget billige Priser. Sammesteds haves Oplag af Røg=, Skraa= og Snus=Tobakker, saavel fine som andre, fra Dhrr. Levin & Cops. Fabriqve i Randers, som sælges til Fabr. Priis. Aalborg den 2den Januari 1821. Da Hans Excellence Hr. Geheimeconferentsraad og Stiftsamtmand de Ioltke har constitueret mig til Herredsfoged og Skriver i Hellum Hindsted Herreder, i Hr. Branddirecteur Lunds Sted, som har begiært sig entlediget, vil jeg ikke undlade at bekiendtgjöre for alle Vedkommende, at jeg tiltræder dette Embedes Bestyrelse den 9de Januar förstkommende. Herredscomptoiret holdes indtil videre paa Kierlingberggaard, hvor jeg, naar jeg ikke hindres af Embedsforretninger, vil være at træffe Tirsdag, Onsdag og Torsdag. De af Herredernes Beboere, som have Frinde her i Aalborg, kunne, naar Omstændighederne tillade mig at opholde mig her, træffe mig i min Bopæl paa Nørregade Løverdag og Söndag. Thinget holdes, som sædvanligt, paa Thingstedet i Sönder=Kongersler. Aalborg den 4de Januari 1821. Haasum. Nogle 1000 Rigsbankdaler ere at erholde tillaans imod antagelig Sikkerhed; de som derpaa maatte agte, behage at aflevere til Addresse-Contoiret en forseglet Billet mærket P. Det ansees fornödent at en Skiftesamlig holdes i Christen Oddershede af Douer, hans Fallitboe, paa det at Skiftet saa siden kan vorde sluttet, og til den Ende har jeg berammet en saadan Samling til Foretagelse hos Kiøbmand Brink i Thisted, Mandagen den 22de Januari næstkommende Kl. 10 Formiddag, til hvilken Tid og Sted vedkommende Creditorer i ovennævnte Bo, ville behage at give Möde, dette der herved offentligen kundgjøres. Nykjøbing paa Morsö den 28de December 1820. Högsted, konst. Skifteforvalter.
Aalborgs Stifts Adresseavis, 1821-01-04
Følgende nye Bøger faaes hos Undertegnede: Fogtmanns Rescripter for 1810, med alphabetisk Register fra 13de Marts 1808, indtil Udgangen af Aaret 1810, heftet 20 Mk.; den danske og norske private Rets første Grunde, ved Hurtigkarl, 4de Deels 1ste Bind, indeholder Proceslovgivningen, heftet, 2 Rbd. 3 Mk.; Anklage- og Forsvars=Taler for det brittiske Overhuus i Aaret 1820, i Anledning af Billen mod Storbrittaniens Dronning, udførligen efter det engelske, ved J. Berner; der Tankens Yttring er som selve Tanken fri, Falsen, heftet 16 Mk. Historie og Calmarkrigen, af F. H. Jahn, heftet 16 Mk. Veiledning til en andægtig og forstandig Læsning af det nye Testamente især for ulærde Læsere, af Mag.R. Møller, indb. 14 Mk. Udtog af den i Aaret 1799 udgivne astronomiske Lærebog for almindelig Mand, til Brug i Landsbye=Skolerne, ved Søeborg, heftet 28 s. Seidelins Visebog eller danske Selskabssange med Tillæg af nogle Svenske, Tyske og Latinske, indb. 2 Rbd. Litkens Sangbog med Musik, indb. 6 Rbd. Contoir-Calender, opklæbet paa Pap Reise dito; Lomme dito; Almanaker for 1821. Kort til Gav Spil; Vint=Kort, m.m., hos Rottbøll Sadolin, Boghandler og Bogbinder.
Aalborgs Stifts Adresseavis, 1821-01-04
God Kiøbenhavns Hvidkaal faaes i stokke og sneseviis hos Undertegnede, beliggende i Nyehavn. P. Th. Berg.
Aalborgs Stifts Adresseavis, 1821-01-04
Forsaavidt muligt at forebygge, at Reisende mellem N. Sundbye og Aalborg ikke kan affordres mere end den tartmæssige Betaling for Overfarten, og for at kunne komme til Kundskab om, hvorvidt Klager, som i den Anledning maatte føres imod Færgevæsenet, ere grundede eller ikke, har den kongl. General-Postdirection befalet at Opsynsmanden, som tillige er Kasserer, skal føre en ordentlig Protocol, efter det ham tilstillede Schema, over den Betaling han modtager af de Reisende, og at han skal være pligtig at forevise enhver Reisende, som maatte forlange det, Protocollen for at blive overbeviist om, at han rigtig indfører den Betaling han modtager; og vil det da, ved Protocollens Eftersyn strax af mig kunne bedømmes om der er taget for høi Betaling eller ikke. Desuden er der paa Færgecontoiret henlagt en Bog, hvori enhver Reisende kan anføre, hvad han ellers maatte have at klageover Færgevæsenet; hvilket herved til Enhvers Kundskab bekiendtgiøres. Nørre-Sundbye den 2den Januar 1821. Spies, Politimester.
Aalborgs Stifts Adresseavis, 1821-01-04
J min saakaldede Memhauges Gaard paa Algaden i Aalborg, er flere Beboelser, saavel for Familier som enkelte Personer, til Leie, enten strax eller til Paaske Flyttetid, naar derom med det første accorderes. N. Sundbye den 3die Januari 1821. Spies.
Aalborgs Stifts Adresseavis, 1821-01-04
Mit Arbeide recommanderer jeg til det ærede Publikum, saaledes: jeg forfærdiger alle Slags Væverarbeide, af hvilket somhelst forlanges, nemlig: Gulvtepper til Stadsværelser, af hvilken Model Liebhaberne ønske; uldne Fruentimmer, saakaldede Kastetørklæder, ti Qvarteer brede, alle Slags Tvist arbeide, saavel Piqveer som Klattetøi, m. m. Det skal være og blive mig den gode Sag, det retskafne Øiemeed, at opfylde Vedkommendes Ønske saaledes, at mit Arbeide kan og maae svare til Hensigten. David Schveigert. boende ved Weigaarden pr. Aalborg.
Aalborgs Stifts Adresseavis, 1821-01-04
For omtrent tre Maaneders Tid siden afsendte jeg herfra søeværts med Fisker Christen Jensen fra Bunken i Raaberg Sogn, 1 Otting saltede Høstsild til en Bekiendt paa Skagen, og siden har erfaret at han ei har afleveret det til dens Eier, men paa en tyvagtig Maade selv forbrugt samme. Uagtet dette Ubetydelige, vil jeg dog anmode Enhver ikke at betroe bemeldte Christen Jensen, hvor han oftere maatte ankomme noget Sendingsgods, saafremt de ei ville udsætte dem for at miste det. Nibe den 27de December 1820. Møller, Conf. Betient.
Aalborgs Stifts Adresseavis, 1821-01-04
Fra Undertegnede er den 31te December 1820 bortkommen en rød Kalkunsk Hone, som bedes afleveret imod en Douceur, til Skipper Otto Pallisen.
Aalborgs Stifts Adresseavis, 1821-01-04
Auktioner. Efter vedkommende Udlægshavers Begjæring bliver den af Laust Laugesen i Willerup Bye, Westervig Sogn, Refs Herred under Thisted Amt, beboede Gaard, som staaer for Hartkorn 2 Tdr. 3 Skp. 3 Fdkr. 3/4 Alb., stillet til offentlig Auction 1ste Gang paa Herredscontoiret paa Westervigkloster, Tirsdagen den 16de Januar 1821, Formiddag Kl. 12 slet; 2den Gang, Tirsdagen den 30te samme Maaned, Sted og Klokkeslet; og 3die Gang Tirsdagen den 13de Februar 1821, Kl. 12 Middag, i Gaarden selv i Willerup. Naar 3die Auction er afholdt, bortsælges den til Gaarden hørende og ligeledes udlagte Ind- og Udboe. Conditionerne vil paa Auctionsstederne blive bekiendtgjorte. Lysthavende indbydes. Westervigkloster den 24de December 1820. Fischer.
Aalborgs Stifts Adresseavis, 1821-01-06
Udlandet. Erklæring fra Monarkerne i Troppau, udstædt til de andre respective Regieringer. "Revolutionerne i Spanien, Portugal og Neapel maatte nødvendigen forurolige de Magter, som havde bekæmpet Revolutionen i Frankrig. De samme Grundsætninger, der havde forenet Continentets fornemste Magter i den Hensigt, at befrie Verden fra en af Revolutionen fremgangen Mands Militairdespotismus, maatte ogsaa vise sig virksomme mod Oprørets sig paany udviklende Magt. De i Troppau samlede Monarker torde haabe at naae deres Meed; her have de aftalt de nødvendige Forholdsregler, og meddeelt Hofferne i Paris og London deres Anskuelser af Tingene. De have indbudet Kongen af begge Sicilierne til et Møde i Laybach, og da de have besluttet ei at anerkiende de ved Oprør avlede Regieringer, maatte de tale med Kongen i egen Person. - De ønske blot at befæste Freden i Europa, ei at træde andre Staters Uafhængighed for nær.
Aalborgs Stifts Adresseavis, 1821-01-06
Neapel. Parlamentet har samtykket i Kongens Reise til Laybach, men Jngen af dets Medlemmer vil ledsage ham, skiøndt han saa inderligt havde ønsket fire Følgesvende med paa Veien. - Allerede har en Courer bragt dette vigtige Budskab til Troppau, og Man venter hver Dag de allerhøieste Herskabers Afreise herfra. Blandt de sanskulottiske Forslag, der nu og da giøres i Parlamentet, var nylig det, at ophæve alle Skoler i hele Riget! Nys blev Nationalgaden, 12000 Mand stærk, mønstret, og hver den, der ikke mødte, blev ufortøvet arresteret, saasnart Man fandt ham.
Aalborgs Stifts Adresseavis, 1821-01-06
De paa Neapels Rhed liggende engelske og franske 12 Krigskibe tælle 600 Jldsvælg og 6000 Mand Equipage, og blive her indtil de allierede Monarker have afgjort Neapels Skjebne.